GRAD SINJ


Dopuna - PROJEKTNI ZADATAK 
Projektant je dužan ispitati varijantna rješenja poboljšanja sigurnosti prometa na LC 67038  na dionici od Dolića do raskrižja Vučići - Labrovići u dužini od 700m1 s aspekta poboljšanja sigurnosti odvijanja kolnog i pješačkog prometa, izraditi tehničko-ekonomsku analizu varijantnih rješenja te uz suglasnost naručitelja odabranu varijantu razraditi u projektnoj dokumentaciji.  
Projektom se predviđa izgradnja jednostranog nogostupa s javnom rasvjetom uz LC 67038 te bi se na taj način podigla razina sigurnosti odvijanja pješačkog prometa.

Predviđena širina nogostupa je 1.20 m s bankinom 0.50 m. Posebnu pažnju treba posvetiti odvodnji kolnih voda te je projektom treba predvidjeti ukoliko se izgradnjom nogostupa mijenja postojeći sustav odvodnje.

Unutar zahvata prilaze parcelama projektirati prema svim stambenim jedinicama u širinama koje dozvoljavaju nesmetani ulaz prema izgrađenim objektima ili na način kako je to definirano u uvjetima izdanim od strane Grada Sinja. Na prilazima projektirati prevaljene rubnjake standardnih dimenzija, uzdignutog ruba od završnog sloja asfalta maksimalno 3,0 cm s obje strane prilaza s po dva skošena rubnjaka radi ublažavanja denivelacije prilaza.

Projektnom dokumentacijom treba definirati i sve zahvate na propustima. Sanaciju cestovnih objekata projektirati da se preko njih zadrže svi elementi ceste (širine kolnika, rigoli, staze…) u punom profilu ispred i nakon objekta te predvidjeti način sanacije objekata.

Sve cestovne objekte na dionici potrebno je detaljno pregledati i definirati način sanacije i potrebna proširenja te riješiti ispuste iz propusta do recipijenta i projektirati uređenje ulijeva i izljeva iz propusta određenom vrstom obloge.

Projekt treba obuhvatiti i sve ostale elemente ceste na predmetnoj dionici, koji prethodno nisu posebno naglašeni. Projekt mora sadržavati sve podatke koji su potrebni za kvalitetno izvođenje predmetnih radova. 

Za cijelu dionicu potrebno je izraditi:

· Geodetsku situaciju terena

· Idejni i Glavni građevinski projekt 
· Idejni i Glavni projekt javne rasvjete 

· Troškovnik radova 
Projektna dokumentacija mora biti dostatna za ishođenje lokacijske i građevinske dozvole te opremljena sukladno važećoj zakonskoj i tehničkoj regulativi.
Svi projektanti su obavezni prije izrade ponude za izradu projektne dokumentacije obići predmetnu dionicu, te utvrditi sve relevantne činjenice i elemente za nuđenje navedenih usluga, te će se smatrati da njihova ponude uključuje sve radove i usluge potrebne za izradu kvalitetne projektne dokumentacije, bez obzira da li je to u projektnom zadatku posebno navedeno i naglašeno.

